MοοnWalk 2016: Η εκδήλωση που έκλεψε τις εντυπώσεις πέρυσι επιστρέφει, Πέμπτη 18 Αυγούστου – Neolaia Cyprus
MοοnWalk 2016: Η εκδήλωση που έκλεψε τις εντυπώσεις πέρυσι επιστρέφει, Πέμπτη 18 Αυγούστου.
Η εκδήλωση που πέρυσι έκλεψε τις εντυπώσεις και χαρακτηρίστηκε από πολλούς «ίσως η καλύτερη η εκδήλωση που κάναμε» επιστρέφει!
Το MOONWALK 2016 είναι εδώ.
Την ερχόμενη Πέμπτη λοιπόν, 18 Αυγούστου 2016, από τις 20:00 μέχρι τις 23:00, συντονιζόμαστε με την «τροχιά» του φεγγαριού και διοργανώνουμε εκδήλωση που εκμεταλλεύεται και αναδεικνύει την ημέρα που αυτό εμφανίζεται με όλη του τη μεγαλοπρέπεια: «Πανσέληνος».
Νεαροί σπουδαίοι καλλιτέχνες, σκορπισμένοι σε 12 διαφορετικά πόστα κατά μήκος του παραλιακού πεζόδρομου της Περνέρα και του Πρωταρά, ξεκινώντας από το Ξενοδοχείο ΤΕΤΥΚ στη θαλάσσια περιοχή της Περνέρα και καταλήγοντας στο ύψος των Τουριστικών Μονάδων «Yianna Marie», κάτω από το φως της Αυγουστιάτικης Πανσελήνου θα σας δώσουν την διαφορετική επιλογή «δι-εξόδου» που αναζητείτε, καθώς οι καλοκαιρινές σας διακοπές πλησιάζουν «απειλητικά» στο τέλος τους.
Αποδράστε από την καθημερινότητα σας, επιλέγοντας έναν ξεχωριστό από κάθε άποψη νυκτερινό περίπατο στον παραλιακό πεζόδρομο του Πρωταρά και της Περνέρα. Προσδοκούμε να δώσουμε σε σας και στην παρέα σας μίαν εντελώς ξεχωριστή «στιγμή», από αυτές που μένουν και δεν θέλετε να τελειώσει . Εκμεταλλευόμαστε ό,τι καλύτερο έχουμε: Θάλασσα, ταλέντο, φιλότιμο, εθελοντισμό , έναν παραλιακό Πεζόδρομο από τα λίγα αξιόλογα έργα υποδομής που έχουμε και … το φεγγάρι στα «καλύτερα του»!
Υ.Γ.: Κάπου κοντά στο σημείο 4 του χάρτη της Εκδήλωσης, κοντά στο ξεονοδοχείο «Marlita», έχετε κατά νου να προσέξετε τον πιο κάτω «περίεργο τοίχο». Περιεργαστείτε τον! Είναι κάποιες μέρες τώρα που στον Πεζόδρομο του Πρωταρά έχουν ξεφυτρώσει πανομοιότυποι «περίεργοι» τοίχοι! Είναι το νέο μεγάλο έργο της Νεολαίας Παραλιμνίου, το οποίο ακόμα να ολοκληρωθεί: «SHADOW ART»! Ήδη στον Πρωταρά υπάρχουν άλλοι 3 τέτοιοι, και έρχονται και άλλοι!Περισσότερες πληροφορίες πολύ προσεχώς!